लोक-साहित्य दा अध्ययन पैह्‌लो-पैह्‌ल पच्छमी मुल्खें च बक्ख-बक्क जातियें दी संस्कृति जानने लेई कीता गेआ हा, पर बाद च एह् लोह्‌का हारा नाड़ मठोंदे-मठोंदे इक सुतन्तर विज्ञान दा समुन्दर बनी गेआ जिंदी लपेट च पूरवी मुल्ख बी औन लगी पे। जियां-जियां भाशा-विज्ञान, नृविज्ञान, समाज-विज्ञान, जाति-विज्ञान, पुरातत्व विज्ञान जनेह् विशें दा बकास होन लगा उ’आं-उ’आं लोक साहित्य दा म्हत्तव बी बददा गेआ की जे इनें विशे दी मती हारी समग्री लोक-साहित्य थमां थ्होंदी ऐ। श्री ओ एल. गोमे होरें बी Folklore is s historical science”नां दी अपनी कताबा च इस गल्ला दी तसदीक कीती दी ऐ, जे लोक-साहित्य इतिहास दा सुतन्तर विशे ऐ एह्‌दे अपने निजम ते सिद्धान्त न जिनेंगी अपनाना लोड़दा ऐ।